text: Opdatering: 11-årige Noah fundet 
  29 april 2017 kl. 19.05
  11-årige Noah Bossen fra Vojens skulle have været hjemme til spisetid klokken 18, men dukkede ikke op. Klokken 21.30 er Noah hjemme igen i god behold.
  Opdatering: Noah Bossen er kommet hjem igen, det skriver politiet på twitter:
  Den forsvundne dreng fra Vojens er nu fundet. Meget brødebetynget, men i god behold. #politi.dk
  Syd- og Sønderjyllands Politi oplyser, at Noah gik hjemme fra i løbet af eftermiddagen for at møde nogen ved Kvickly i Vojens.
  Hvem Noah skulle møde ved den lokale Kvickly, er der ingen der ved, og Noah har heller ikke taget sin mobiltelefon med sig.
  - Aftalen med forældrene var, at han skulle komme hjem og spise klokken 18, men han er altså ikke dukket op, fortæller vagtchef Bjørn Pedersen fra Syd- og Sønderjyllands Politi til TV SYD. 
  Hvis man har set Noah eller ved noget, så kontakt politiet på 1-1-4.
  Signalement ad savnet dreng i Vojens.11 år, 135-145 cm høj, Lyst hår, blå dunjakke, lysgrå sweatpants, blå sneakers m hvid bund. #politi.dk
  
  